Aarhuus Stifts-Tidende, 1840-07-08
Fædrelandet. Den til Hs. M. Kongen i Anledning af Kronningen indleverede Adresse, som var indlagt til Under tegning i den gyldendalske Boghandel og underskreven af 1,145 Undersaatter (see f. Av.), er et altfor mærkeligt Actslykke til at vi her turde forbigaae den. Som Forfatter til denne Adresse nævner Rygtet Stiftsprovst Tryde, den lyder saaledes: Der er Anledninger i det offentlige, som i det private Liv, hvor Hjerterne kunne føle en levende og inderlig Trang til at udtale de Kjærligheds, Ærbødigheds og Hengivenheds Følelser, hvoraf de ere opfyldte mod dem, til hvis ophøiede Personlighed det større eller mindre Samfunds Velvære og Hæder er knyttet. En saadan Anledning har Deres Majestæters nylig fuldbragte Salvings og Kronningsact været for det Folk, der med hjertelig Glæde og Haab nævne Christian den Ottende og Caroline Amalia som Dannerigets elskede og høitagtede Kongepar. - Endeel af dette Riges Borgere af alle Stænder, men uden nogen anden Forbindelse, end fælles Kjærlighed og Hengivenhed for Deres Majestæters Personer, tillader sig, bevæget af disse Følelser, ved denne for hele Folket saa høitidelige Anledning, at nedlægge for Thronen en allerunderdanigst Bevidnelse om, hvorledes Folket efter vor Overbeviisning i Sandhed tør troe sig og sine dyrebareste Ønsker og Forhaabninger i Samklang med sin i den Allerhøiestes Navn indviede og kronede Konges Villie. Jngenlunde miskjende vi, at den nærværende Tid er en saadan, hvor Folkelivet vil udvikle sig i en høiere organisk Skikkelse, og at dette ikke kan finde Sted, uden at en omdannende Stræben træder frem og viser sig virksom i Statslivets mange forskjellige Forhold, men vi ere fuldelig overbeviste om, at D. M. fra Deres ophøiede Stade erkjender dette, og er gjennemtrængt af en høihjertet Villie til heri at samvirke med Folkets Ædleste; og idet vi derfor selv med tillidsfuld Fortrostning see en stadigt fremskridende høiere Udvikling af Statsforholdene imode, skal det være vor alvorligste Bestræbelse at bidrage, hvad Enhver formaaer, til at fremkalde Sindighed og Maadehold i den almindelige, i sig selv saa ædle Stræben, der er henvendt mod dette store Maal. Vi ere dybt gjennemtrængte af den Overbeviisning, at selv de meest velmeente Bestræbelser, der virke med de fortrinligste Kræfter, dog kun ville fremkalde en sørgelig Forstyrrelse i Statsforholdene, dersom de ikke virke i giensidig Overeenstemmelse og i et ligeligt Forhold, og at dertil kan det ikke komme uden ved en hensigtsmæssig Ledelse fra Statskræfternes Middelpunct, der befinde sig i den D. Maj. overdragne Kongemagt. - Vi tillade os derfor med dyb og hjertelig undersaatlig Hengivenhed at yttre forD. M., at vi ere forvissede om, at i samme Forhold, som Folket med Glæde erkjender, at de til en høiere Organisation af Statssamfundets Forhold og til en friere Udvikling af Folkelivet arbeidende Kræfter finde et Sammenhold og Foreningspunkt i D. M. kongelige Villie, vil D. M. ogsaa i Kjernen af Folket finde et Tilhold og en samvirkende Stræben for de bestemte og kraftfulde Forholdsregler, som Deres Viisdom maatte erkjende som hensigtssvarende til at ordne, lede og forbinde de Bestræbelser, som sigte til hiin høiere Udvikling. Hvor en almindelig Deeltagelse for de offentlige Anliggender er vaagnet, der vil ogsaa en levende og frisindet Forhandling om disse gjennem Pressen, som det store almindelige Meddelelsesmiddel, finde Sted, og med sand Erkjendtlighed paaskjønne vi, at der er faa Folk udenfor Norden, som nyde denne Frihed i samme Grad som det Folk, hvorover D. M. udrækker Deres milde Scepter. Vi udtale derfor her ikkun en almindelig dybtfølt Misbilligelse, naar vi beklage, at denne Frihed i den senere Tid saa ofte er bleven misbrugt, og at man ei sjelden har overskredet Sømmelighedens og Ærbødighedens Grændse, idet vi vove at nære det Haab, at D. M. ikke, for disse Overtrædelsers Skyld, vil indskrænke denne Folket saa dyrebare Yttringsfrihed. Det er D. M. Undersaatters freidige Haab, som deres inderlige Bøn til den Almægtige, at det maa forundes Dem under et længe lykkeligt og fredeligt Regimente at udføre alle de ædle Forsætter, hvormed De har besteget Deres Throne; da vil under den Allerhøiestes Velsignelse Christian den Ottendes Regjeringsaar nævnes i Danmark Aarbøger som et stort heldbringende Tidspunkt, hvor Folkelivet tog et høiere Opsving, hvor ualmindelige Kræfter udfoldede sig, hvor Videnskab og Kunst og borgerlig Velmagt, allerede saa omhyggeligt pleiede under D. M. ædle forklarede Forgænger, fremblomstrede med den naturlige Frugtbarhed, der har sit Hjem i Danmarks Sletter.